Aku sangka aku berbeza.
Aku tiada impian nak jadi presiden, penulis novel, bintang K-pop
atau tuan tanah.
Tapi aku ada banyak impian dan harapan lain.
Tak ada satu pun melibatkan aku di atas jambatan,
tengok sungai di bawah, bersedia untuk terjun.
En. Bae Jin-su!
"ENCIK BAE JIN-SU!"
"KELUAR SEKARANG DAN BAYAR HUTANG!"
- Maaf, bang. - Ya?
Bayi saya nak tidur.
Alamak, maaflah.
Orang di rumah ini tak bayar hutang 900 juta.
- Mari masuk ya, sayang. - Hei!
Awak janji nak bayar balik. Awak kata awak menang loteri!
Itu apa pula?
Hoi, Bae Jin-su!
Jangan lari, celaka!
Hoi, sial!
Maaf, kami sedang buat penggambaran.
Ada jalan lain di sana, sila ikut sana.
Sila ikut sana.
- Terima kasih. - Mana dia pergi?
Aku jemu kena kejar dengan along.
Masalahnya, dulu aku terdesak.
Sekejap, siapa awak?
Apa?
Saya cuma nak lalu saja.
Tumpang lalu.
Wah, ramainya artis.
Kenapa tempat ini selalu jadi lokasi penggambaran?
- Apa? - Tak apalah.
Kawasan perumahan aku sinonim dengan kemiskinan.
Dari dulu aku nak tinggalkan tempat ini.
Sampai bila nak duduk sini?
Won-seok bagi saya laburkan duitnya.
Tahu tak berapa pulangannya? 600%.
Dia pinjam untuk labur 500 juta. Sekarang dia ada tiga bilion.
Siap boleh berhenti kerja.
Gaji awak kecil. Berapa sen sangat awak boleh simpan?
Bukan boleh beli rumah di Seoul pun.
Generasi kita perlu cari cara baru untuk jadi kaya.
Kalau nak kaya, kena melabur.
Percayakan saya. Koreklah mana-mana tabung.
Setakat tiga bilion? Lima pun boleh.
Kalau nak labur, labur betul-betul.
Jomlah.
Awak masih ada peluang. Betul.
Disebabkan bangsat licik itulah
aku buat pinjaman bank dan pinjam along.
AKU MEMPERCAYAIMU
Cepatlah jawab.
Nombor ini tidak dapat dihubungi…
Ada saja berita tentang peniaga kecil muflis.
Tapi ratusan kedai baru dibuka setiap hari.
Statistik menunjukkan
peluang menang loteri cuma satu dalam 8,145,060.
Tapi ribuan tiket dijual setiap hari.
Statistik menunjukkan tak ramai yang untung main saham.
Tapi ada ribuan akaun baru setiap hari.
Sebab apa?
BELUM DIBACA
Sebab kita tak sedar diri.
"Kau jatuh miskin, tapi aku akan kaya." "Kau kalah, aku akan menang."
- "Kau muflis, aku akan untung." - Bodoh.
Kita ditimpa malang kerana perasan kita tak macam orang lain.
Bina perkataan baru daripada "cekau".
"Aku"?
"Ya, duit kau kena cekau."
Duit pemberhentian aku yang seciput itu pun pada dia.
Celaka!
Tapi dah enam bulan dia tak hubungi aku.
Pekerja sambilan kedai runcit. 9,860 won sejam.
GAJI 29,580 WON
GAJI 39,440 WON
Walaupun aku cuma makan gimbap luput tarikh yang percuma,
aku cuma dapat 78,000 won sehari.
Tak cukup untuk bayar bunga hutang 900 juta won
yang meningkat setiap hari.
"TERPAKSALAH SAYA CARI KERJA YANG GAJINYA LEBIH BESAR"
Siapa tahu buat kerja besi konkrit?
Ikut sini.
Pengimpal ada?
Sejak aku kecil, nenek aku selalu pesan,
kita perlu belajar kemahiran untuk sara hidup.
Sekarang baru aku sedar yang dia betul.
Tukang kayu, sini!
Kenapa dia tak nasihat aku betul-betul?
Rotan pun tak apa, kalau terpaksa.
Selepas empat tahun di kolej,
aku masih bodoh dan tak tahu buat apa-apa.
Kerja apa bergaji besar, tapi tak perlukan kemahiran?
Pedagang mata wang asing dan saham dibayar puluhan juta,
malah ratusan juta won sejam, tekun bekerja di bangunan pencakar langit,
sementara aku bersihkan tingkap bangunan itu.
Cuci tingkap bangunan. 80,000 won sejam.
Lumayan tapi bahaya,
jadi undang-undang larang kerja lebih empat jam sehari.
Mak!
Lapan kali empat, 32.
Jumlah gaji harian 320,000 won.
Tapi aku takut, jadi tak tahulah aku boleh tahan atau tak.
Ya ampun.
Kalau aku cuci semua bangunan di Seoul pun,
aku tetap tak mampu bayar hutang.
Dah terlambat.
Dah nasib aku jadi hamba yang kena bayar bunga sampai mati.
Sebab itu aku nekad untuk buat keputusan yang paling munasabah.
Terjun, Bae Jin-su!
1,000,000 WON DITERIMA HELO
1,000,000 WON DITERIMA SAYA MAHU
1,000,000 WON DITERIMA BELI
1,000,000 WON DITERIMA MASA YANG ANDA TAK GUNAKAN
Tujuh angka…
Ada orang masukkan sejuta won setiap kali dia mesej aku.
Nak beli masa yang aku tak gunakan?
4,003,000 won?
1,000,000 WON DITERIMA JIKA BERMINAT
1,000,000 WON DITERIMA SILA MASUK KE DALAM KERETA
Dia suruh aku
masuk kereta ini?
Tumpang tanya, ini…
program cegah bunuh diri?
Maksud saya…
Awak orang Dewan Bandar Raya Seoul?
Selesa betul limousin ini.
Saya pernah lihat dari luar saja,
tapi saya tak pernah naik.
Ini apa?
"Selamat datang ke The 8 Show.
Rancangan ini tidak memerlukan kemahiran atau pengetahuan.
Satu-satunya yang diperlukan ialah masa yang anda tidak gunakan.
Makanan dan penginapan disediakan untuk peserta,
dan wang hadiahnya semakin lama semakin banyak.
Apabila masa tamat, rancangan ini tamat secara automatik.
Jika mana-mana peserta mati,
rancangan ini tamat serta-merta, tanpa mengira masa."
"Mati"?
"Sila berhati-hati demi keselamatan diri.
Anda boleh pergi,
tetapi ambillah wang sagu hati atas kesudian datang ke sini."
Empat ikat 100 keping 50,000 won. 20 juta semuanya.
"Jika ingin jadi peserta,
pilih salah satu kad bernombor dan masuk ke belakang tirai."
Apa benda semua ini?
Ada makanan dan penginapan. Aku dibayar untuk habiskan masa di sini.
Tapi tiada orang akan mati?
Maknanya ia tak bahaya.
Wah, senangnya dapat duit.
Ini rancangan TV yang kenakan orang, ya?
Kamu perlukan izin saya untuk siarkan…
Setiap mesej dapat sejuta won. Sekarang dah enam juta.
Tambah lagi 20 juta dengan datang ke sini saja.
Sudahlah mereka sediakan limousin dan teater macam ini.
Siapa buat rancangan ini?
Kenapa nombornya tak lengkap?
Alamak, takutlah pula.
Jangan-jangan mereka nak curi organ aku.
Balik sajalah. Senang-senang dapat 20 juta.
Betul juga. Maaflah.
Saya ada urusan penting.
Saya baru teringat.
Semoga semuanya berjalan lancar.
Selamat berjaya.
Semoga murah rezeki.
Memang berat hatilah saya nak pergi
kalau asyik beri saya duit.
PEMILIK KEDAI RUNCIT MAAF, DUIT TAK CUKUP
INI 220,000 WON UNTUK SEMINGGU
AWAK BOLEH LAPOR PEJABAT BURUH, TAPI KITA KAWAN, BUKAN?
Tak guna.
Kerja seminggu cuma dapat 220,000 won.
Inilah realiti aku.
Kalau aku pergi,
aku kena cari kerja lain untuk bayar hutang sampai mati.
Aku nyaris terjun jambatan. Apa yang nak ditakutkan?
Okey. Ambillah organ aku.
Aku dah tak nak kais pagi, makan pagi lagi.
Apa yang susah sangat?
Tergantung dari tingkat 40 pun aku boleh buat.
Pilih yang tengah-tengah.
Aku teringin nak tahu.
Kalau mereka mampu hantar mesej jutaan won dan senang-senang beri 20 juta,
sebesar mana bajet rancangan mereka?
Wah, besarnya tempat ini.
Dua puluh empat jam?
Ia tamat selepas 24 jam saja?
Hei.
Hei!
Terkunci.
Tangga?
Aku kena naik ke tingkat tiga?
Tak ada lif?
Okey, nombor ini mewakili tingkat.
Aik?
Ingatkan mewah macam di luar.
Tingkap palsu?
Ini skrin rupanya.
Ini semua kamera.
Kenapa ada banyak sangat?
Terkejut aku.
PERATURAN
"Sila serahkan semua barang anda, termasuk pakaian anda
dan pakai uniform yang disediakan."
Tukar baju di sini?
Alamak, sayanglah pula.
"Anda boleh memeriksa nilai cepumas pada papan mata."
"Papan mata"?
PAPAN MATA
"Makan minum percuma.
Guna interkom untuk beli apa-apa yang diperlukan."
"Interkom."
"Kos barang akan ditolak daripada hadiah individu pada harga istimewa."
"Harga istimewa"?
"Barang untuk kegunaan di luar bilik boleh dibeli di dataran."
"Dataran"?
DATARAN
Di situ rupanya.
"Dilarang keluar bilik dari 12 malam hingga 8 pagi.
Dilarang menutup kamera.
Jika melanggar peraturan, separuh daripada wang hadiah ditolak."
Apa? Separuh?
Alamak!
RANCANGAN INI BERMULA PADA TENGAH MALAM
Seminit lagi?
Biar betul? Seminit?
Apa? Biar betul?
Apa ini?
Tunggu sekejap.
Biar betul?
Tunggulah sekejap.
Alamak!
Ini apa pula?
Suka buat orang terkejut.
Apa?
Ini corak saja.
Gila betullah mereka.
Apa?
"30,000 won."
Nanti 90,000 won?
Menang 90,000 won dalam tiga minit!
Aku dapat 30,000 won seminit. Syok gila!
Bagus!
1 JAM KEMUDIAN (56 MINIT SEBENARNYA)
Hadiahnya 30,000 won seminit.
Aku baru ada di sini tak sampai sejam.
Ertinya, gaji sejam aku di sini
ialah 1.8 juta won.
Sekejap, tenangkan diri. Okey.
Pemasa di dataran itu tunjukkan 24 jam.
Kalau kira pendapatan sehari…
180 kali 24 dapat berapa?
Berapa, ya?
Empat kali tiga jadi 12.
Jadi…
Wah, lebih 40 juta won.
Aku dapat gaji setahun kawan aku dalam sehari!
Bagus, Jin-su.
Ini keputusan terbaik yang aku buat dalam hidup aku.
Tapi cukupkah sehari saja?
Peraturannya tak sebut tempoh pun.
Aku boleh bayar hutang kalau duduk di sini lebih dua minggu.
Sejuknya, rasa nak terkencing.
Bilik airnya di luar? Lecehnya.
DILARANG KELUAR BILIK DARI 12 MALAM HINGGA 8 PAGI
JIKA LANGGAR PERATURAN SEPARUH WANG DITOLAK
Separuh?
Helo? Saya…
Saya nak pergi ke tandas. Boleh saya keluar sekejap?
Helo?
Helo…
Biar betul? Pergi tandas pun tak boleh?
Boleh pasangkan alat pemanas? Sebab…
Di sini agak sejuk.
Helo? Dengar tak?
Saya boleh beli apa-apa saja.
Patutlah. Aku dah agak.
Mana ada orang waras suka-suka nak bagi 30,000 won seminit?
Mereka nak aku guna wang hadiah itu.
Helo.
Saya nak beli selimut dan pemanas tangan.
Apa? 1.1 juta? Tunggu sekejap.
Saya nak batalkan.
Saya nak tekan "N". Tak mahu.
Saya rasa
tentu ada salah faham.
Saya cuma nak satu pemanas tangan. Bukan nak beli sekotak.
Jadi, saya nak beli sehelai selimut dan satu pemanas tangan.
110,000? Tunggu sekejap…
Ini berapa…
1.1 juta? Tunggu dulu.
Beri saya masa sekejap.
KOS BARANG AKAN DITOLAK PADA HARGA ISTIMEWA
"Harga istimewa."
Saya tak jadi beli sekaranglah.
Barulah aku faham peraturan rancangan ini.
Aku dapat 43 juta won sehari pada kadar 1.8 juta won sejam.
Maksudnya kadar harga di sini…
Berapa harga surat khabar yang boleh dibeli di kedai?
Harga di luar 1,000 won, di sini 100,000 won.
Seratus kali ganda lebih mahal.
Aku dapat 30,000 won seminit, tapi harga barang 100 kali lebih mahal.
Sekarang aku dah tahu.
Aku dah faham rancangan ini.
Betul!
Mereka nak tengok aku berjimat di tempat seteruk ini.
Mereka belum kenal siapa aku.
Mereka ingat aku akan kata, "Saya sejuk! Saya nak selimut!"
Macam itu?
Aku dah biasa hidup susahlah.
Boleh saya beli satu kilogram surat khabar lama
dan dua kotak kadbod terpakai?
Okey, nak beli.
Ya.
120,000 won. Empat kali tiga jadi 12.
Sama dengan empat minit saja.
Okey.
Selesanya.
Barulah lega.
Aku memang terpaksa keluar duit tadi.
Okey, aku cuma belanja 200,000 won sampai esok.
Belanja 200,000 dan bawa balik 43 juta.
43 juta duit aku.
Hei! Helo!
Saya nak botol plastik kosong cepat.
Betul! Cepat!
Ya!
Aduh, ada simulasi matahari terbit?
"Masa itu berharga."
"Masa itu emas."
Orang tua-tua suka cakap begitu.
Tapi pernahkah mereka alami macam yang aku alami?
Alami masa yang benar-benar,
betul-betul, secara nyata jadi wang.
Helo!
Semua orang dah ada?
Marilah keluar dan berkenal-kenalan.
Ada orang.
Ada sesiapa lagi?
Kalau ada, keluarlah.
Hei, mari sini!
Okey. Tiga orang.
Okey.
Eh, macam mana awak berdiri di atas air?
Ini air olok-olok saja.
Ada cahaya dari atas sana.
Awak dah tengok yang itu?
Mari sini.
Masa…
Dah dilanjutkan.
Semalam memang 24 jam.
Helo…
Salam perkenalan.
Helo.
Kamu rasa masa akan bertambah begini setiap hari?
Soalan yang bagus.
Kalau masa terus bertambah,
maknanya kita mungkin terperangkap di sini selamanya?
Kenapa awak pakai macam…
Saya tak rasa begitu.
Peraturannya tak banyak setakat ini,
tapi mesti ada sebab masanya semakin bertambah.
Mesti ada peraturan tersembunyi.
Awak rasa begitukah?
Mungkin awak lebih tahu.
Kamu rasa ada peserta lain?
Satu, dua, tiga…
Cuma ada enam orang di sini.
Di sana.
Helo.
Marilah sini, janganlah duduk sendirian.
Dia segan agaknya, betul tak?
Saya rasa dia cuma kurang ajar.
Jadi, awak di tingkat dua.
Awak di tingkat lapan.
Tingkat tiga.
Awak di tingkat empat. Saya di tingkat lima.
Tingkat enam, tingkat tujuh.
Habis, siapa di tingkat satu?
Helo.
Semua orang dah sampai.
Maaf, saya lambat sikit.
- Boleh saya bantu? - Tak apa.
Tak apa. Saya dah biasa.
Saya tinggal di tingkat satu.
Nama saya…
Buat apa nak cakap?
Kita takkan jumpa di luar nanti. Kita panggil ikut nombor sajalah.
Okey.
Lagipun, susah nak terus hafal nama semua orang.
Maaf, ada sesiapa tahu di mana tandas?
Tandas tak ada.
Apa?
Ini apa?
Ini cuma model. Semuanya palsu.
Betulkah?
Apa?
Biar betul?
Semuanya palsu.
Tapi nampak realistik.
Jadi, maksudnya bilik air…
Tak wujud.
Itu dah melampau.
Mereka sengaja tak sediakan semua infrastruktur asas
macam paip air dan kumbahan.
Macam pakaian kita jugalah.
Sekali imbas nampak normal, tapi sebenarnya tak lengkap.
Betul juga. Poket pun mereka tak boleh beri?
Leceh betul.
Disebabkan saya tak ada poket,
saya tak ada tempat untuk simpan kunci bilik.
Saya terpaksa selit pada seluar dalam.
Ya, betul.
Habis, macam mana dengan bilik air?
Semalam, saya ingat kita cuma perlu duduk sehari di sini.
Jadi, saya belilah beg plastik najis,
macam yang orang guna semasa berkhemah dan memandu jarak jauh.
- Apa? - Ya.
Tapi di mana kita nak letak?
Di bilik kita?
Kita tak boleh keluarkan barang, jadi nampaknya begitulah.
Maknanya kita perlu terus beli beg plastik najis
pada harga 100 kali ganda lebih mahal.
Rasanya kita tak perlu beli pada harga semahal itu.
Kita ada cara lain.
"Barang untuk kegunaan di luar bilik
mesti dibeli menerusi interkom di kawasan awam.
Dijual pada harga istimewa."
Halaman empat buku peraturan.
Tapi bolehkah kita buat begitu?
Macam mana kalau harganya lebih mahal di sini?
Saya tak pasti.
Harganya 100 kali ganda lebih mahal di bilik,
maknanya mereka tak mahu bilik kita terlalu mewah.
Mereka juga larang kita keluarkan barang dari bilik
dan letak lif barang di sini.
Mengikut tekaan saya, mereka nak kita beli secara berkumpulan.
Apa kata kita cuba beli sesuatu?
Kita perlu tahu peraturannya.
Tapi saya takutlah.
Saya tak nampak skrin elektronik di sini.
Macam mana kalau harganya lebih mahal?
Kalau begitu, apa kata kita undi? Itu barulah adil.
Tak perlu undi. Cuba sajalah.
Marlboro Merah dan pemetik api.
Awak buat apa? Memandai-mandai saja.
Apa? Bukankah kita memang nak beli?
Tunggu! Kamu nampak tak?
Masa semakin singkat.
Sebaik saja barang sampai,
masa berkelip dan berkurangan.
Kurang banyak mana?
Tadi nombornya 30, ertinya tolak dua minit.
Nampaknya kita beli barang di sini dengan masa dan bukan duit.
- Sekotak Marlboro dan pemetik api… - 5,000 won.
Harga rokok 4,500 won, pemetik api 500 won.
Jumlahnya 5,000.
Ya.
5,000 won untuk dua minit. Nilai seminit 2,500.
Maknanya lebih baik beli dari sini?
Harganya 500,000 won jika kita beli di bilik kita.
- Betul. - Duit bilik ditolak tak?
Duit saya masih sama!
- Nanti… - Duit masih ada!
- Bila dia naik? - Bila awak naik?
Dia beli barang tanpa rancang betul-betul,
jadi saya risaulah.
Tapi jumlah duit masih sama.
Okey, kita boleh beli barang yang kita perlukan di sini.
Kita tak tahu tempoh kita di sini.
Kita cuma tinggal 35 jam lagi.
Kalau kita habiskan masa untuk membeli, tamatlah rancangan ini, bukan?
Betul juga.
Kita masih tak tahu bila atau cara masanya dilanjutkan.
Tapi berdasarkan saiz tempat dan nilai hadiahnya,
serta gayanya yang hebat semacam,
mustahil mereka bina semua ini untuk beberapa hari saja.
Tapi duit orang kaya pun bukannya jatuh dari langit.
Jika rancangan ini berhari-hari,
wang hadiah akan melambung tinggi.
Tapi orang kata
orang kaya boleh buat duit dengan goyang kaki saja.
Malah ada saudagar minyak bazirkan duit
untuk ukir namanya di gurun.
Ada yang habiskan beratus bilion sehari untuk pergi ke angkasa lepas.
Setakat buat rancangan macam ini, duit mereka tak luak pun.
Manalah saya tahu? Saya tak pernah kaya.
Mari kita bincangkan dulu apa kita patut beli sebagai kumpulan.
Barang keperluan.
Okey.
Rancangan kami untuk berbincang tak semudah yang dijangka.
Bilik saya sangat kering. Kita kena beli penyegar dan losen.
Kalau ada seseorang nak sesuatu…
Saya tak guna losen.
…seorang lagi akan bantah.
Kita patut beli bantal untuk tidur.
Keperluan untuk seseorang…
Saya dah beli semalam. Bagaimana awak tidur tanpa bantal?
Mari beli pen dan kertas. Kita semua gunakannya.
Apa? Ada pelajar di sini?
…tak berguna bagi orang lain.
Saya kena beli tuala wanita.
Hasil gabungan kepintaran lapan Homo sapiens,
yang capai kemuncak kepintaran selepas evolusi jutaan tahun…
pembelian pertama kami ialah lapan baldi plastik,
lapan gulung tisu, empat pek tuala wanita,
dua jenis plastik sampah, empat setiap seorang,
dan empat kotak rokok untuk kesejahteraan para perokok.
Ini bilik air kita, bukan?
Ya.
Punyalah lama berdebat untuk beli jamban.
36 MINIT KEMUDIAN (SELEPAS SESI URUS DIRI)
Bila kita akan dapat makanan?
Saya dah tak tahan lapar.
Samalah kita.
Saya tak makan pun malam tadi.
Mereka kata ada makanan dan minuman. Kenapa lambat sangat?
Apa?
Kamu belum makan?
Saya dah makan.
Dapat dari mana?
Lif barang di bilik?
Ia hantar makanan.
Ada banyak pek makanan dan air.
Banyak? Banyak mana?
Ada 12 pek makanan dan 12 botol air.
Apa awak buat dengannya? Awak habiskan?
Ada macam-macam jenis makanan, jadi saya jamah serba sedikit.
- Saya guna air itu untuk mandi. - Apa?
Saya rasa semua pek makanan
dan habiskan semua air pada waktu pagi.
Biar betul?
Hei…
Kalau ada 12 bungkus, nampak sangatlah bukan untuk seorang.
Kenapa awak ambil semuanya?
Bukan untuk sayakah?
Mestilah bukan. Gunalah akal.
Kalau awak dapat 12 barang yang sama,
mestilah ia untuk dikongsi.
Betullah, saya tak terfikir pula.
Tak apalah. Okey?
Sudahlah.
Barang itu tiba di biliknya. Itu hari pertama.
Mesti dia ingat semua orang pun dapat.
Tingkat 8, saya harap awak boleh kongsi apa-apa yang tinggal.
Sebenarnya…
"Sebenarnya" apa?
Kenapa dia lengah-lengah? Aku tak sedap hati.
Kenapa? Awak tak mahu kongsi?
Awak nak melantak seorang dan biar kami kebulur?
Itulah.
Jangan suka-suka buat keputusan sendiri.
Berhentilah main-main.
Saya tak peduli tentang makanan itu.
Kenapa dia tiba-tiba tanggalkan jaket?
Saya cuma makan sekali sehari.
Saya akan beri kamu semuanya kecuali satu.
Tapi saya tiba-tiba terfikir.
Mereka kata jangan bawa barang keluar dari bilik.
Jadi, macam mana saya nak kongsi?
Sudahlah. Pakai balik.
Aduhai.
Mungkin dia tak tahu kita tiada makanan.
Tak ada masalah, sekarang kita boleh kongsi.
Kita dilarang bawa barang keluar dari bilik,
tapi cuma Tingkat 8 dapat makanan dan minuman.
Mereka nak kita guna lif.
Lif barang?
Ya.
Lihat struktur bangunan.
Lif itu ikut laluan yang bersambung.
Bukankah awak kata ada 12?
Tak sama dengan jumlah kita.
Betul cakap dia.
Ada 12 pek makanan untuk lapan orang.
Maknanya,
kalau kamu semua ambil dua setiap seorang…
saya tak dapatlah.
Apa kita nak buat?
Tingkat atas boleh makan tiga kali,
tapi tingkat bawah mungkin kelaparan sepanjang hari.
Dari tingkat lapan, tujuh, kemudian enam, lima,
empat, tiga, dua, barulah tingkat satu.
Sistem ini mencipta aturan sosial yang tak adil.
Tingkat-tingkat bawah paling malang.
Mari kita periksa dulu
kalau kita boleh hantar guna lif itu.
Kita bincang cara agihan nanti.
Tingkat 8, maaf kalau saya tanya,
tapi boleh awak hantar baki makanan ke bawah?
Saya boleh cuba. Bukan ada tempat lain nak buang pun.
Nanti dulu.
Boleh kita semua
naik untuk periksa sama-sama?
- Semua orang? - Ini hari pertama.
Saya nak periksa sendiri,
untuk rujukan masa depan.
Betul katanya.
Awak saja yang tahu
jumlah sebenar makanan dan air yang ada pada mulanya.
Kami lebih senang hati kalau boleh tengok sendiri.
Saya tahu kamu nak periksa, tapi takkanlah nak terjah bilik orang…
Kita bukan di tempat biasa.
Maksud saya, kita guna bilik kita sebagai tandas.
Saya tak kisah.
Mari ikut saya.
Kalau difikirkan, mereka menakutkan.
- Apa? - Pencipta rancangan ini.
Buku peraturan kita tak sebut pun objektif atau jalan cerita rancangan ini.
Semua bahagian penting tak disebut.
Lebih menakutkan, kita tak boleh jangka apa-apa.
- Biar saya tolong. - Tak apa.
Tapi jauh lagi nak sampai.
- Terima kasih. - Tak apa.
Awak baiklah, Tingkat 3.
Betul cakap dia.
Baiknya awak.
Biasa saja.
Bukan itu saja, awak tahu harga barang tadi.
Macam mana awak tahu?
Saya kerja di kedai runcit.
Saya ingat harga kebanyakan barang. Tanyalah kalau nak tahu apa-apa.
Saya boleh…
Terima kasih.
Kasihannya, biar saya tolong.
- Okey. - Tak apa.
Biar betul?
Kenapa? Apa halnya…
Wah, kenapa macam ini?
Kenapa bilik ini besar?
Tingkat 8, awak ada tab mandi?
Bilik kamu tak sama?
Saya beli semua ini pagi tadi.
Bukan saja saiznya tak sama…
Naik banyak mana tadi?
Naik beratus ribu sekali gus.
Beratus ribu…
Biar betul?
Saya cuma dapat 50,000 won.
Awak dapat 50,000 won?
Apa?
Saya dapat 10,000 won.
Seminit.
Maknanya kadar kenaikan wang setiap tingkat berbeza-beza.
Celaka betullah.
Apa yang celaka?
Rupa-rupanya, bayaran sejam Tingkat 8 jauh melebihi bayaran kami.
Nilainya 500 juta won setiap hari.
Biar betul.
Terjemahan sari kata oleh FZA